עד לא מזמן, בדיקת מי שפיר והפסקת היריון במקרה בו התגלתה מחלה גנטית חמורה היו הפרוצדורה הרפואית המקובלת ביותר. יחד עם זאת, בדיקת מי שפיר כרוכה בסיכון, ובעיקר, עשויה להצביע על צורך בהפסקות היריון בשלב שבו הדבר עשוי לסכן את בריאות האם. אבחון גנטי טרום השרשתי מאפשר לגלות מצבים אלה מראש, עוד בטרם ההחזרה לרחם או מאוד בסמוך אליה, ולמנוע את הסיכונים הכרוכים בהפסקה יזומה של הריון בשלבים מאוחרים יותר.